Όνομα:……………………………. Ημερομηνία:……………………….

**« ΜΙΑ ΠΑΡΑΞΕΝΗ ΥΙΟΘΕΣΙΑ »**

Απέναντι απ’ το σχολείο μας είναι ένα παλιό οικόπεδο, που κανένας δεν ξέρει τους ιδιοκτήτες του και που λίγο πολύ έχει γίνει σκουπιδότοπος .Όλες οι γάτες και τα σκυλιά της γειτονιάς μαζεύονται εκεί και σκαλίζουν τα σκουπίδια που πετάνε διάφοροι . Τις ζεστές μέρες, είναι να πιάνεις τη μύτη σου ! Την ιδέα την είχε η Σόνια , και όλοι ενθουσιαστήκαμε . Βάλαμε κι ένα ωραίο κομμάτι στην εφημερίδα μας ανακοινώνοντας την υιοθεσία του οικοπέδου .

Καλέσαμε όλες τις τάξεις να μας βοηθήσουν. Πρώτα απ’ όλα, τηλεφωνήσαμε στο Δήμο και ζητήσαμε να καθαρίσει το οικόπεδο από τα σκουπίδια και να βάλει στη γωνία έναν κάδο απορριμμάτων.

Η αλήθεια είναι πως το οικόπεδο άλλαξε όψη. Ο πατέρας ενός παιδιού της Στ΄ τάξης ήρθε μ’ ένα μηχάνημα και καθάρισε όλο το οικόπεδο από πέτρες και παλιοσίδερα , που ήταν εκεί χρόνια τώρα.

Τα παιδιά της Ε΄ τάξης έφτιαξαν μια ωραία πινακίδα , που ο πατέρας του Νίκου απ’ την τάξη τους , που είναι ξυλουργός , την έστησε στη μέση του οικοπέδου πάνω σ’ ένα στύλο , έτσι ώστε να τη βλέπουν όλοι . Η πινακίδα έγραφε :

ΠΑΡΑΚΑΛΟΥΜΕ ,

ΜΗΝ ΠΕΤΑΤΕ ΣΚΟΥΠΙΔΙΑ !

Ο ΧΩΡΟΣ ΥΙΟΘΕΤΗΘΗΚΕ

ΑΠΟ ΤΑ ΠΑΙΔΙΑ

ΤΟΥ ΑΠΕΝΑΝΤΙ ΣΧΟΛΕΙΟΥ .

Η « υιοθεσία » έκανε εντύπωση σε όλους . Και να δεις που όλοι οι μεγάλοι ήθελαν ν’ ανήκουν στην « ανάδοχη οικογένεια » μαζί μ’ εμάς τα παιδιά ! Ο κύριος διευθυντής και η σύζυγός του , οι δάσκαλοι και οι γονείς μας .

Είχαμε βγάλει και μια φωτογραφία του οικοπέδου όπως ήταν πριν, σκουπιδότοπος , και σιγά σιγά βγάζαμε κι άλλες φωτογραφίες στα στάδια διαμόρφωσής του .

Ο πατέρας ενός παιδιού από τη Δ΄ τάξη μας έφερε καινούριο φρέσκο χώμα και ρίξαμε στο οικόπεδο , για να φυτέψουμε γρασίδι . Και ο Δήμος μας έβαλε μια παροχή νερού για να το ποτίζουμε .

Σχεδιάσαμε και χώρους για να φυτέψουμε λουλούδια και μικρούς , διακοσμητικούς θάμνους . Σ’ ένα σημείο το οικόπεδο είχε δυο δέντρα , που ήταν σχεδόν ξεραμένα . Τα κλαδέψαμε , τα ποτίσαμε και πήραν τ’ απάνω τους . Ο σύλλογος γονέων και κηδεμόνων μας χάρισε ένα λάστιχο για το πότισμα κι ένα σπιτάκι ξύλινο για τα πουλιά .

Βάζαμε σποράκια και νερό σχεδόν κάθε μέρα , και σε λίγο καιρό , δε θα το πιστέψετε , άρχισαν να έρχονται πουλιά στο σπιτάκι και πάνω στα δέντρα .

Μέχρι το τέλος της σχολικής χρονιάς , το οικόπεδο από σκουπιδότοπος έγινε λουλουδότοπος . Σαν ανθίσανε τα πρώτα λουλούδια , ήρθε και ο δήμαρχος και μας ευχαρίστησε που φροντίζουμε τη γειτονιά , κι υποσχέθηκε να ποτίζει ο Δήμος τα λουλούδια και το χορτάρι , το καλοκαίρι που θα είμαστε διακοπές .

Έχει δίκιο η κυρία! Μπορεί να μην μπορείς να φτιάξεις όλο τον κόσμο , αλλά το απέναντι οικόπεδο το κάναμε « παράδεισο » , και μάλιστα – όπως είπε και η κυρία διευθυντού , που είναι πολύ ζωόφιλη - « παράδεισο των πουλιών » .

C:\Program Files\Common Files\Microsoft Shared\Clipart\cagcat50\NA01441_.wmf

ΝΑΝΝΙΝΑ ΣΑΚΚΑ-ΝΙΚΟΛΑΚΟΠΟΥΛΟΥ

Σχολείο …στα μέτρα μας!

**1.**  **Να απαντήσεις στις παρακάτω ερωτήσεις :**

* α)πρόσωπα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

β)τόπο:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

γ) χρονική περίοδος: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ποια ιδέα είχε η Σόνια ;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ποια ήταν η πρώτη ενέργεια των παιδιών όταν ανακοινώθηκε η υιοθεσία του οικοπέδου ;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Με ποιο τρόπο βοήθησαν οι μαθητές των άλλων τάξεων στην πρωτοβουλία που πήραν τα παιδιά της Δ΄ τάξης ;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ποια ήταν η εικόνα του οικοπέδου στο τέλος της σχολικής χρονιάς ;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Στην 4η παράγραφο του κειμένου υπάρχουν ορισμένες **λέξεις υπογραμμισμένες** . Να τις μεταφέρεις στην **κατάλληλη στήλη** του παρακάτω πίνακα  **:**

|  |  |
| --- | --- |
| ΑΡΘΡΟ + ΟΥΣΙΑΣΤΙΚΟ | ΑΝΤΩΝΥΜΙΑ + ΡΗΜΑ |
|  |  |
|  |  |
|  |  |

**3. Να βρεις τους πρωταγωνιστές της πρότασης και να χαρακτηρίσεις τις προτάσεις σαν απλές ή σύνθετες:**

1. Το οικόπεδο άλλαξε όψη. \_\_\_\_\_\_\_\_\_\_\_\_\_\_\_\_\_

2. Η Σόνια είχε την ιδέα. \_\_\_\_\_\_\_\_\_\_\_\_\_\_\_\_\_

3. Βάζαμε σποράκια και νερό σχεδόν κάθε μέρα.\_\_\_\_\_\_\_\_\_\_\_\_\_\_\_\_\_

4. Ποτίζει ο Δήμος τα λουλούδια και το χορτάρι. \_\_\_\_\_\_\_\_\_\_\_\_\_\_\_\_\_

5. Είχε δίκιο η κυρία! \_\_\_\_\_\_\_\_\_\_\_\_\_\_\_\_\_

6. Φυτεύουμε λουλούδια και μικρούς, διακοσμητικούς θάμνους. \_\_\_\_\_\_\_\_\_\_\_\_\_\_\_\_\_